માનવમિત્ર, અમદાવાદ : શહેરમાં છેલ્લાં ચાર વર્ષથી લાખો-કરોડો રૂપિયાનું આંધણ સ્વચ્છતા અભિયાન પાછળ કરાઇ રહ્યું છે. તેમ છતાં મચ્છરજન્ય રોગચાળાએ ઠેર ઠેર ગંદકીનાં કારણે માથું ઊંચક્યું છે. ડેન્ગ્યુ અને ઝેરી મેલેરિયાથી લોકો ત્રસ્ત છે. આવા સંજોગોમાં શહેરમાં વધુ એક મચ્છરજન્ય રોગચાળો ઝીકા વાઇરસનાં ત્રણ શંકાસ્પદ કેસ નોંધાતાં લોકોમાં ફફડાટ ફેલાયો છે, તો ઝીકા વાઇરસની આશંકાને પગલે તંત્ર પણ દોડતું થયું છે અને અગમચેતીનાં પગલા લેવાનું શરૂ કર્યું છે.